Ovih dana članice naše kazališne skupine lutkarskom predstavom "Velika repa" obogatile su život djece vrtića Cvrčak. Izradile su lutke od tikava različitih oblika i veličina i oživjele ih na sceni koju su također samostalno osmislile. Predstava govori o slozi i zajedništvu putem kojeg se dolazi do uspjeha. Doživljaj je bio potpun uz odabir primjerene glazbe, što se vidjelo na radosnim dječjim licima.